[image: ]		
Ysgrifennu Saesneg yn Gymraeg


Gan fod dylanwad y Saesneg mor gryf ar ein hiaith lafar ac ysgrifenedig erbyn hyn, y mae’n rhaid i’r rhan fwyaf ohonom wneud ymdrech ymwybodol i geisio osgoi siarad ac ysgrifennu Saesneg yn Gymraeg.  Mae’n amlwg fod lle i briod-ddulliau benthyg sydd wedi hen ymgartrefu yn yr iaith e.e. drws nesaf, wrth gwrs, chwythu i ffwrdd, edrych ymlaen at, bod yn werth ond ar yr un pryd, rhaid ceisio osgoi trosi idiomau’n slafaidd o’r Saesneg i’r Gymraeg, hyd yn oed ar lafar.


Defnyddiwch briod-ddulliau (idiomau) Cymraeg yn y brawddegau hyn:

1. Mae’r cyfarfod yn cymryd lle am hanner awr wedi tri.

2. Mae’r pwyntiau hyn i gyd yn bresennol yn yr adroddiad diweddaraf.

3. A fyddant yn wirioneddol yn gallu cyflawni hyn?

4. Roedd y cadeirydd yn gweiddi ar dop ei lais er mwyn ceisio cael trefn ar y cyfarfod.

5. Ni chaniateir cerdded cŵn ar y glaswellt.

6. Fel mater o ffaith, nid wyf yn cytuno â’r cynnig o gwbl.

7. Faint o siawns sydd i’r mater gael ei ddatrys cyn bo hir?

8. Rhaid i ni roi’r neges yma drosodd i’r etholwyr.

9. I’w syndod, nid oedd yr aelodau’n cytuno ag ef.

10. Mae siambr y cyngor yn eistedd 75.

11. Roedd y plentyn wedi ei gymryd yn sâl yn yr ysgol.

12. Ar y dechrau, roeddent am gynnal y cyfarfod nos Iau ond ddoe, penderfynwyd ei gynnal nos Wener yn lle.

